****

**14. februar 2024**

**PRODUKTRESUMÉ**

**for**

**Furosoral Vet., tabletter 40 mg**

**0. D.SP.NR.**

29318

**1. VETERINÆRLÆGEMIDLETS NAVN**

Furosoral Vet.

**2. KVALITATIV OG KVANTITATIV SAMMENSÆTNING**

1 tablet indeholder:

**Aktivt stof:**

Furosemid 40 mg

**Hjælpestoffer**:

Alle hjælpestoffer er anført under pkt. 6.1.

**3. LÆGEMIDDELFORM**

Tabletter

Hvid til gullig, rund og konveks tablet med en krydsformet delekærv på den ene side. Tabletter kan opdeles i to eller fire lige store dele

**4. KLINISKE OPLYSNINGER**

**4.1 Dyrearter**

Katte og hunde.

**4.2 Terapeutiske indikationer**

Behandling af hydrothorax, hydropericardium, ascites og ødem, især forbundet med hjertesvigt og nyredysfunktion.

**4.3 Kontraindikationer**

Bør ikke anvendes til dyr, der lider af hypovolæmi, hypotension eller dehydrering.

Bør ikke anvendes i tilfælde af nyresvigt med anuri.

Bør ikke anvendes i tilfælde af elektrolytmangel.

Bør ikke anvendes i tilfælde af kendt overfølsomhed over for furosemid, sulfonamider eller over for et eller flere af hjælpestofferne.  
Bør ikke anvendes til akut glomerulær nefritis.

Bør ikke anvendes til patienter, der har fået overdrevne doser af hjerteglykosider.

Bør ikke anvendes i kombination med andre sløjfe diuretika.

**4.4 Særlige advarsler**

Den terapeutiske virkning kan være nedsat ved en øget indtagelse af drikkevand. Når dyrets tilstand tillader det, skal vandindtagelsen begrænses til fysiologisk normale niveauer i løbet af behandlingen.

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Furosemid bør anvendes med forsigtighed i tilfælde af eksisterende forstyrrelser af elektrolyt- og/eller væskebalancen, nedsat leverfunktion (kan udløse leverkoma) og diabetes mellitus.

Ved langvarig behandling skal hydreringsstatus og serum-elektrolytter overvåges hyppigt.

1-2 dage før og efter diuretika og ACE-hæmmere påbegyndes, skal nyrefunktionen og hydreringsstatus overvåges.

Furosemid bør anvendes med forsigtighed til patienter med nefrotisk syndrom.

**Særlige forsigtighedsregler for personer, der administrerer lægemidlet**

Furosemid har mulige genotoksiske egenskaber, og der er evidens for karcinogenicitet hos mus. Selvom der er utilstrækkeligt evidens angående disse virkninger hos mennesker, bør hudkontakt med eller utilsigtet indtagelse af præparatet undgås. Bær uigennemtrængelige handsker ved håndtering og administration af præparatet, og vask hænderne grundigt efter.

Hver gang en ubrugt del af en tablet opbevares indtil næste brug, skal den sættes tilbage i den åbne blister, som så skal indsættes i kartonæsken. Præparatet skal opbevares sikkert, utilgængeligt for børn. I tilfælde af indgift ved hændeligt uheld skal der straks søges lægehjælp, og indlægssedlen eller etiketten bør vises til lægen.

Personer med kendt overfølsomhed over for furosemid og andre indholdsstoffer i præparatet, bør undgå kontakt med dette veterinærlægemiddel. Håndter ikke dette præparat, hvis du ved at du er følsom over for sulfonamider, da overfølsomhed over for sulfonamider kan føre til overfølsomhed over for furosemid. Hvis du udvikler symptomer efter eksponering, såsom et hududslæt, skal der søges lægehjælp, og denne advarsel bør vises til lægen. Hævelse af ansigt, læber eller øjne eller vejrtrækningsbesvær er mere alvorlige symptomer, som kræver øjeblikkelig lægehjælp. Vask hænder efter brug.

**Andre forsigtighedsregler**

-

**4.6 Bivirkninger**

I sjældne (flere end 1, men færre end 10 dyr ud af 10.000 behandlede dyr) tilfælde kan der opstå blød afføring. Dette tegn er forbigående og let, og det er ikke nødvendigt at seponere behandlingen.

På grund af furosemids vanddrivende virkning, kan der være hæmokoncentrering og hindret kredsløb. Ved langvarig behandling kan der opstå elektrolytmangel (herunder hypokaliæmi, hyponatriæmi) og dehydrering.

**4.7 Drægtighed, diegivning eller æglægning**

Laboratorieundersøgelser har afsløret teratogene virkninger.

Lægemidlets sikkerhed er ikke fastlagt hos drægtige og diegivende tæver eller hunkatte, når furosemid udskilles i mælken.

Hos drægtige og diegivende dyr må lægemidlet kun anvendes i overensstemmelse med den ansvarlige dyrlæges vurdering af risk-benefit-forholdet.

**4.8 Interaktion med andre lægemidler og andre former for interaktion**

Anvend ikke furosemid sammen med ototoksiske antibiotika til katte.

Anvendelse sammen med lægemidler, der påvirker elektrolytbalancen (kortikosteroider, andre diuretika, amfotericin B, hjerteglykosider) kræver nøje overvågning.

Anvendelse sammen med aminoglykosider eller cefalosporiner kan øge risikoen for nefrotoksicitet.

Furosemid kan øge risikoen for sulfonamid-krydsreaktivitet.

Furosemid kan ændre behovet for insulin hos diabetiske dyr.

Furosemid kan reducere udskillelsen af NSAID'er.

Det kan være nødvendigt at reducere dosisprogrammet for langvarig behandling i kombination med ACE-hæmmere, afhængigt af dyrets respons på behandlingen.

**4.9 Dosering og indgivelsesmåde**

Til oral administration.

Den anbefalede startdosis er 2,5-5 mg furosemid pr. kg legemsvægt pr. dag, svarende til ½-1 tablet pr. 8 kg legemsvægt. I tilfælde med svært ødem eller i refraktære tilfælde kan den daglige dosis indledningsvis fordobles. Til vedligeholdelse bør dyrlægen justere til en daglig dosis, der er den lavest effektive dosis, afhængig af hundens/kattens kliniske respons på behandlingen.  
Hvis behandlingen administreres sidst på aftenen, kan det medføre uhensigtsmæssig diurese natten over.

**4.10 Overdosering**

Doser over de anbefalede kan forårsage forbigående døvhed, problemer med elektrolyt- og væskebalancen, CNS-virkninger (sløvhed, koma, krampeanfald) og kardiovaskulære virkninger (hypotension, forstyrrelser af hjerterytmen, kollaps), især hos gamle og svækkede dyr. Behandlingen er symptomatisk.

**4.11 Tilbageholdelsestid**

Ikke relevant.

**5. FARMAKOLOGISKE EGENSKABER**

Farmakoterapeutisk gruppe: Diuretika, furosemid.

ATCvet-kode: QC03CA01

**5.1 Farmakodynamiske egenskaber**

Furosemid er et derivat af sulfamoylantranilsyre og det er et hurtigvirkende diuretikum til mennesker og dyr. Det hæmmer resorptionen af natrium- og chloridioner i nyrerne, primært i det opadstigende ben af Henles slynge, men også i de proksimale og distale nyretubuli, hvilket fører til en øget væskeudskillelse. Der dannes en isotonisk eller let hypotonisk urin med uændret eller let sur pH. Udskillelsen af kaliumioner øges kun ved meget høje doser.

Furosemid har ingen virkning på carboanhydrase.

**5.2 Farmakokinetiske egenskaber**

Furosemid absorberes hurtigt, primært i maven og den øvre tyndtarm. Maksimale koncentrationer blev målt efter 1,1 time efter oral administration hos katte, og efter 0,8 timer hos hunde. Efter en gennemsnitlig oral dosis på 5,2 mg/kg, var Cmax hos katte 8,8 µg/ml. Efter en gennemsnitlig oral dosis på 1,9 mg/kg, var Cmax hos hunde 0,9 µg/ml.

Metabolismen af furosemid er meget begrænset. Det udskilles primært via nyrerne, mens resten udskilles via mave-tarm-kanalen. Eliminationshalveringstiden var 3,7 timer hos katte, og 2,4 timer hos hunde.

**5.3 Miljømæssige forhold**

-

**6. FARMACEUTISKE OPLYSNINGER**

**6.1 Hjælpestoffer**

Lactosemonohydrat

Majsstivelse

Cellulose, mikrokrystallinsk

Povidon

Crospovidon

Talcum

Prægelatiniseret stivelse

Siliciumdioxid

Silica, kolloid vandfri

Langkædet delvist glycerid

**6.2 Uforligeligheder**

Ikke relevant.

**6.3 Opbevaringstid**

Opbevaringstid for veterinærlægemidlet i salgspakning: 3 år.

Opbevaringstid for delte tabletter: 3 dage

**6.4 Særlige opbevaringsforhold**

Der er ingen særlige krav vedrørende opbevaringsforhold for dette veterinærlægemiddel. Enhver ubrugt tablet del skal returneres til den åbne blister.

**6.5 Emballage**

Kartonæske med 1, 2, 3, 4, 5, 6, 7, 8, 9, 10, 25, 50 eller 100 Aluminium-PVDC/PVC-blisters med 10 tabletter hver, svarende til 10, 20, 30, 40, 50, 60, 70, 80, 90, 100, 250, 500 eller 1000 tabletter pr. æske.

Kartonæske med 1, 2, 3, 4, 5, 6, 7, 8, 9, 10, 25, 50 eller 100 Aluminium-PVDC/PE/PVC-blisters med 10 tabletter hver, svarende til 10, 20, 30, 40, 50, 60, 70, 80, 90, 100, 250, 500 eller 1000 tabletter pr. æske.

Kartonæske indeholdende 10 separate kartonæsker, der hver indeholder 1 blister med 10 tabletter

Ikke alle pakningsstørrelser er nødvendigvis markedsført.

**6.6 Særlige forholdsregler ved bortskaffelse af rester af lægemidlet eller affald**

Ikke anvendte veterinærlægemidler, samt affald heraf bør destrueres i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

Le Vet. Beheer B.V.

Wilgenweg 7

3421 TV Oudewater

Holland

**Repræsentant**

Dechra Veterinary Products A/S

Mekuvej 9

7171 Uldum

**8. MARKEDSFØRINGSTILLADELSESNUMMER (NUMRE)**

54289

**9. DATO FOR FØRSTE MARKEDSFØRINGSTILLADELSE**

5. november 2014

**10. DATO FOR ÆNDRING AF TEKSTEN**

14. februar 2024

**11. UDLEVERINGSBESTEMMELSE**

B